Un accident rutier a avut loc vineri, 29 martie, pe DJ 107 D, între Unirea și Ocna Mureș. Accidentul a fost comunicat de polițiști, în buletinul de presă de duminică, 31 martie.
Accidentul s-a produs între o căruță și un autoturism condus de un tânăr de 23 de ani din Ocna Mureș.
Potrivit IPJ Alba, la data de 29 martie 2024, în jurul orei 21.30, un tânăr de 23 de ani, din Ocna Mureș, în timp ce conducea un autoturism pe DJ 107 D, în direcția Unirea – Ocna Mureș, în timpul unei manevre de depășire, a intrat în coliziune cu o căruță trasă de cai, care se deplasa din sens opus și care nu era semnalizată corespunzător.
În urma accidentului, un minor în vârstă de 9 ani, pasager în atelajul hipo, a suferit un atac de panică și a fost transportat la spital.
Conducătorul auto și conducătorul atelajului au fost testați cu aparatul etilotest, rezultatul fiind negativ.
Cercetările sunt continuate sub aspectul săvârșirii infracțiunii de vătămare corporală din culpă.
Urmăriți Alba24.ro și pe Google News
Dacă ți-a plăcut articolul: